|  |
| --- |
| Udenrigsministeriet  Fiskeripolitisk kontor  Att.: Birgitte Riber Rasmussen, Adam Billing,  Sonja Feldthaus og Lisbet Nielsen |

|  |
| --- |
| 26. april 2018  Ref.: KSF/TK |

|  |  |
| --- | --- |
| **§5-høring af 24. april: Discardplan for det demersale fiskeri i Nordsøen 2019-2021**  Hermed Danmarks Fiskeriforening PO’s (DFPO) bemærkninger til Udenrigsministeriets høring af 24. april 2019 om discardplanen for det demersale fiskeri i Nordsøen m.v. for 2019-2021:    Der har over de senere år været et konstruktivt samarbejde mellem Scheveningen Gruppen og NSAC, det rådgivende råd for Nordsøen Skagerrak og Kattegat om implementeringen af den demersale discardplan.  Det er vigtigt med et godt og konstruktivt samarbejde mellem alle involverede med hensyn til implementeringen af landingspligten.  Indførelse af landingspligt er nemlig fortsat en af de største omstillinger i EU’s fælles fiskeripolitik og Danmarks Fiskeriforening mener fortsat at landingspligten er gennemført i EU uden, at der er brugt tid og ressourcer på at få de europæiske fiskere til at se formålet med projektet.    Også i det forløbne år, har DFPO gentagne gange opfordret til, at både EU-Kommissionen og nationale myndigheder gør en større indsats for at forklare offentligheden og fiskeriet, hvorfor landingspligten indføres. Problemet er nemlig, at opfattelsen af, at landingspligt vil betyde en mere bæredygtig anvendelse af ressourcerne, er der nemlig ikke mange i fiskerierhvervet, som deler.    Et af de helt centrale problemer med landingspligten er fortsat, at mange af de eksisterende kvoter, ikke afspejler de faktiske fangstmuligheder. Så selvom dette forhold forsøges afhjulpet gennem de aktuelle discardplaner, er choke-species problemet fortsat uhyre aktuelt for en række bestande.  Danmarks Fiskeriforening frygter derfor, at uanset de anstrengelser, der gøres fra både erhvervets og myndighedernes side, at vi i løbet af i året, kan stå i den værst tænkelige situation, nemlig at vi må afslutte nogle fiskerier på grund af manglende kvoter på arter, som i visse tilfælde alene optræder som uundgåelige bifangster.  Alle kvoter er i princippet potentielle choke species – men i udgangspunktet er det torsk i Nordsøen, i Skagerrak og i Kattegat, sej i Nordsøen og Skagerrak, Hvilling i Nordsøen og i Skagerrak og Kattegat, lange i Skagerrak og skader og rokker i Skagerrak og Kattegat, som er de væsentligste choke species for dansk fiskeri.  Med den seneste discardplan er man nået et stykke vej for at sikre, at chokes ikke bliver et uoverstigeligt problem, men vi er så sandelig ikke i mål endnu. Danmarks Fiskeriforening skal derfor helt generelt opfordre til, at alle kræfter lægges i, for at sikre at problemerne løses førend de opstår.  Hvad angår discardplanen for 2020, så er det stadigt vigtigt at sikre, at det er simple regelsæt, der regulerer fiskeriet. Fiskerne skal kunne håndtere fangster af både uundgåelige bifangster og uønskede fangster uden, at de løber ind i problemer med fiskerikontrollen. Det skal samtidig være sådan, at undtagelser, som indføres for visse fangster af bestemte arter i et farvand, i princippet også bør gælde for de samme arter i andre farvande.  Det er derfor glædeligt, at der lægges op til undtagelse for rødspætter fanget i trawl, svarende til den undtagelse, der gælder i de Nordvestlige farvande.  Det er også af stor betydning for fiskeriet, at undtagelsen vedr. fangster af industriarter i det demersale fiskeri er kommet med.  Når det så er sagt, er det af største betydning, at der fortsat arbejdes benhårdt på at få løst problemerne med chokes, så fiskerne ikke skal leve i uvished om, hvorvidt fiskeriet skal stoppe i utide, med store økonomiske konsekvenser til følge.                Med venlig hilsen  **Danmarks Fiskeriforening PO** |  |